Vela Luka

Vela Luka je općina na otoku Korčuli u Dubrovačko-neretvanskoj županiji u Hrvatskoj. Zemljopis Vela Luka se nalazi na zapadnom dijelu otoka Korčule, u zaljevu dugom 9,2 km, jednom od najboljih sidrišta na istočnoj obali Jadrana. U široj okolici su slikoviti otočići, duboke uvale, strmo odsječene hridi i plodne pitome zaravni, što ovaj kraj čini mjestom pogodnim za život, i mogućnost odmora. Danas je Vela Luka miran mediteranski gradić, okrenut tradicionalnoj poljoprivredi, ribarstvu i turizmu. Ljepota krajolika i neiskvarena priroda pogodne su za turizam. Okolicu odlikuje pitom, brežuljkasti reljef, a najviše brdo je Hum (376 m). Trajektom je povezana sa Splitom, Lastovom i Hvarom. Stanovništvo Gospodarstvo Činjenicu da je najrazvijenije mjesto na hrvatskim otocima, Vela Luka može zahvaliti tome da su se njeni stanovnici dugi niz godina bavili brodogradnjom, pomorstvom, ribarstvom i poljoprivredom. Niz čamaca i opreme za spašavanje razvijen je u Veloj Luci. Luške koćarice su i danas među najljepšima na Jadranu. Okrenutost brodogradnji uvjetovala je i obrazovanje u tehničkim strukama pa luških brodograditelja i srodnih struka ima i na mnogim fakultetima. Od 1965. je u Veloj Luci radila Tvornica limene ambalaže 8. mart. Tranzicijsko vrijeme je ove ozbiljne, zahtjevne i kreativne grane usporilo u razvoju i nametnulo turizam kao nužno zlo, ali potreba da se bude više od konobara i sobarice već Luku polako, ali sigurno vraća na staze stare slave. Glavna djelatnost je turizam. Značajna je tranzitna prometna uloga (trajektna veza). Važne su i lučke djelatnosti (za potrebe cijelog otoka). Poznate osobe Šime Vučetić, hrv. književnik Danijel Dragojević, hrv. književnik Ivan Dragojević, hrv. književnik Marko Šeparović, hrv. književnik Ivo Cetinić Paron, hrv. književnik Izvor Oreb, slikar, kipar i pjesnik Oliver Dragojević, glazbenik Jasna Zlokić, glazbenica Perica Vlašić, veslač Rok Petrovič, bivši skijaš Teo Carić, glazbenik Miljenko Bajat, akademski glazbeni orguljaš Vinko Prizmić, pročelnik HGSS-a Zdravko Tabain, Cubismo Lejdi Oreb, tv-voditeljica, scenaristica, urednica. Ivo Šeparović, nogometaš Domenica Žuvela, glazbenica Ante Marinović, hrv. kipar i slikar Petar Dragojević, glazbenik Lovor Dragojević, autor prvog grba Torcide, karikaturist Vjenceslav Žuvela, osnivač Torcide Spomenici i znamenitosti Vela spila je arheološki lokalitet. Nalazi se iznad mjesta Vela Luka na zapadnom dijelu otoka Korčule na južnoj padini brda Pinski rat iznad uvale Kale, na nadmorskoj visini od oko 130 metara. Smještena je na povišenom položaju s kojeg se pruža širok pogled na velolučki zaljev, okolne otoke i otvoreno more. Špilja se sastoji od jedne velike dvorane eliptičnog oblika, dužine oko 50 metara i širine do 30-35 metara, dok visina mjestimice prelazi 20 metara. Ulaz u špilju ima oblik savijenog luka, a dva otvora na stropu, poznata kao Velo i Malo ždrilo, omogućuju prodor dnevne svjetlosti zbog čega je unutrašnjost dobro osvijetljena i pogodna za boravak. Prostor špilje je suh bez većih visinskih razlika što je dodatno pogodovalo boravku ljudi. Zbog svoje veličine, položaja i prirodnih uvijeta, Vela spila je bila pogodna za dugotrajan boravak ljudi o čemu svjedoči kontinuitet naseljavanja kroz prapovijest. Prema bogatstvu i raznolikosti nalaza te dugotrajnosti života u njoj, ubraja se među najznačajnija prapovijesna nalazišta na području Jadrana, ali i šire. Osim arheološke važnosti, uz Velu spilu se vežu i zanimljivosti iz novije povijesti. Lokalno stanovništvo koristilo je zemlju iz špilje kao gnojivo jer su vjerovali u njezinu plodnost, a pronađeni su i suhozidni zakloni u unutrašnjosti špilje za koje se vjeruje da su korišteni tijekom Drugog svjetskog rata. Hum - Vidikovac i mala napuštena vojna utvrda. S njega se pruža pogled na velik dio Jadrana. U sjevernom dijelu Velolučkog zaljeva je villa rustica Mirje na polju Bradatu. Obrazovanje Dječji vrtić "Radost" Osnovna škola "Vela Luka" Srednja škola "Vela Luka" Mediji Radio M Radio Val Šport Nogometni klub "NK Hajduk Vela Luka" Ženski rukometni klub "ŽRK Vela Luka" Stolnoteniski klub "Lučica" Školski športski klub "Val" Vaterpolo klub "Vela Luka" Veslački klub "Ošjak" Košarkaški klub "Pucal" Izvori Vanjske poveznice Službene stranice općine Vela Luka velaluka.info – Neslužbene stranice Vele Luke Radio M 90,1 MHz Vela Luka